Държавен вестник, бр. 64, 2010 г., стр. 97

БРОЙ  64	
Д Ъ Р Ж А В Е Н  В Е С Т Н И К 	
СТР.  97  
(4) Електроенергийният системен оператор 
издава дневни и обобщени извлечения за се­
тълмент, включително до деня, предхождащ 
оттеглянето, като страните издават съответните 
фактури и извършват плащания съгласно сроко­
вете, посочени в чл. 180 на правилата. 
(5) Датата на оттегляне на координатор на 
балансираща група е първо число на календарния 
месец, определен от електроенергийния системен 
оператор след получаване на известието по ал. 1.
(6) Електроенергийният системен оператор 
освобождава гаранционното обезпечение след 
уреждане на всички финансови взаимоотно­
шения, свързани с прекратяване на дейността 
„координатор на балансираща група“ за друже­
ството по ал. 1.
Чл. 68. (1) Лицензираната страна, заявила 
оттегляне по чл. 68, ал. 1, и членовете на ба­
лансиращата група имат право да прехвърлят 
отговорността за балансиране на друг коорди­
натор на балансираща група съгласно регистъра 
по чл. 67. 
(2) Всяко от дружествата по ал. 1 в срок 
2 месеца от получаване на известието по чл. 68, 
ал. 2 изпраща на електроенергийния системен 
оператор „заявление за прехвърляне на отговор­
ност за балансиране“ съгласно утвърден образец. 
Заявлението съдържа:
1. наименование на лицензираната страна, 
координатор на балансираща група, съгласно 
регистъра по чл. 67, която ще поеме отговор­
ността за балансиране;
2. декларация за съгласие на дружеството 
по т. 1;
3. описание на обектите и съответните ко­
дови номера на дружеството, което прехвърля 
отговорността за балансиране. 
(3) Електроенергийният системен оператор 
проверява данните в заявлението и отговаря 
в срок до 15 дни в писмен вид на заявителя и 
новия координатор на балансираща група.
(4) В известието по ал. 3 се посочва датата, 
от която прехвърлянето на отговорността за 
балансиране е в сила, която дата е първо число 
на календарен месец. 
(5) В случаите на ал. 2 и 3 електроенергий­
ният системен оператор има право да поиска 
промяна на сключените договори по чл. 11 с 
новия координатор на балансираща група.
(6) Електроенергийният системен оператор 
отразява промените в регистъра по чл. 57 и ин­
формира писмено преносното предприятие и/или 
разпределителните предприятия за направените 
промени в регистъра.
Чл. 69. Търговските участници по чл. 1, ал. 2 
имат право да поискат от ДКЕВР да наложи 
ефективни и превантивни санкции на лицензи­
антите, които не изпълняват задълженията си 
съгласно тези правила, издадените лицензии, 
нормативните разпоредби и съответните инди­
видуални или общи административни актове, с 
които регулаторният орган се произнася, съо­
бразно своята компетентност.
Г л а в а  ш е с т а
ПРАВИЛА ЗА ПРЕДОСТАВЯНЕ И УТВЪРЖДА­
ВАНЕ НА ГРАФИЦИ ЗА ПРОИЗВОДСТВО, 
ГРАФИЦИ ЗА ПОТРЕБЛЕНИЕ И ГРАФИЦИ 
ЗА ОБМЕН НА ЕЛЕКТРИЧЕСКА ЕНЕРГИЯ
Раздел I
Графици за производство и графици за потреб­
ление
Чл. 70. (1) Почасови графици за производство 
се изпращат на електроенергийния системен 
оператор от всички производители, присъеди­
нени към електропреносната мрежа, до 10,30 ч. 
(българско време) в деня, предхождащ достав­
ката, или до 10,30 ч. в последния работен ден 
за почивни и празнични дни и първия следващ 
работен ден и съдържат информация за брутното 
и нетното производство на централата.
(2) Почасови графици за производство се 
изпращат на координаторите на балансиращи 
групи от всички производители с инсталирана 
мощност над 1 МW, присъединени към електро­
разпределителната мрежа, до 10,30 ч. (българско 
време) в деня, предхождащ доставката, или до 
10,30 ч. в последния работен ден за почивни и 
празнични дни и първия следващ работен ден 
и съдържат информация за брутното и нетното 
производство.
(3) Обобщени нетни почасови графици за 
производство на централите, присъединени към 
съответната разпределителна мрежа по типове 
производствени мощности (вятърни, други ВЕИ, 
когенерация), се изпращат от координаторите 
на балансиращи групи към електроенергийния 
системен оператор до 12,30 ч. (българско време) 
в деня, предхождащ доставката, за договорените 
количества за следващия ден или до 12,30 ч. в 
последния работен ден за почивни и празнични 
дни и първия следващ работен ден.
(4) Доставчиците на балансираща енергия 
изпращат на електроенергийния системен опе­
ратор почасови графици за планираното брутно 
и нетно производство на всеки диспечиран блок 
и нетно производство на централата съгласно 
сключените договори за доставка на електрическа 
енергия за покриване на технологичните разходи 
в мрежите, на организиран пазар „ден напред“, 
по утвърден образец до 10,30 ч. (българско време) 
в деня, предхождащ доставката, или до 10,30 ч. 
в последния работен ден за почивни и празнич­
ни дни и първия следващ работен ден съгласно 
процедурите, регламентирани в Правилата за 
управление на електроенергийната система и 
тези правила. 
(5) Почасовите графици за производство по 
ал. 4 трябва да съответстват на условията в склю­
чените договори по чл. 11, т. 7 от тези правила 
и предоставената разполагаемост за регулиране. 
Операторът може да поиска промяна на графика 
или да наложи ограничение до 12,00 ч. (българско 
време) в деня, предхождащ доставката, или до 
12,00 ч. в последния работен ден за почивни и 
празнични дни и първия следващ работен ден 
на производителите в случаите, когато графикът 
не е съобразен с прогнозните режими на работа 
и договорената разполагаемост за регулиране.